Document ID: 32005R0793

KOMISIJAS REGULA (EK) Nr. 793/2005
(2005. gada 26. maijs)
par īpaša pastāvīga konkursa atklāšanu, lai iekšējā tirgū tālāk pārdotu aptuveni 7 783 tonnas nelobīto rīsu, kas jau ilgu laiku ir Grieķijas intervences aģentūras rīcībā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 7. panta 4. un 5. punktu,
tā kā:
(1)
Ar Komisijas Regulu (EEK) Nr. 75/91 (2) ir noteiktas procedūras un nosacījumi intervences aģentūru rīcībā esošo nelobīto rīsu realizācijai.
(2)
Nelobītie rīsi jau ilgu laiku ir Grieķijas intervences aģentūras rīcībā. Aptuveni 7 783 tonnas ir jāpārdod Kopienas tirgū. Šai pārdošanai jānotiek saskaņā ar Regulu (EEK) Nr. 75/91.
(3)
Tomēr, ņemot vērā rīsu uzglabāšanas ilgo laiku un attiecīgi to kvalitātes pasliktināšanos, jāparedz atkāpe no Regulas (EEK) Nr. 75/91 5. panta 1. punkta un jānosaka pārdošanas minimālā cena attiecībā uz katru atsevišķu partiju atkarībā no šo rīsu kvalitātes īpašībām, ievērojot 2. panta 3. punkta d) apakšpunktu Komisijas 1990. gada 12. decembra Regulā (EEK) Nr. 3597/90 par grāmatvedības noteikumiem attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu (3).
(4)
Ņemot vērā pārdošanai paredzēto rīsu kvalitāti un īpašības, jāveic pasākumi, lai piedāvājuma iesniedzējs varētu novērtēt rīsu kvalitāti pirms piedāvājumu iesniegšanas. Turklāt jāparedz, ka piedāvājumus iesniedz attiecībā uz visu partiju kopumā.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Saskaņā ar nosacījumiem, kas paredzēti Regulā (EEK) Nr. 75/91, Grieķijas intervences aģentūra atklāj īpašu pastāvīgu konkursu tam, lai iekšējā tirgū tālāk pārdotu aptuveni 7 783 tonnas tās rīcībā esošo nelobīto rīsu.
2. pants
Atkāpjoties no Regulas (EEK) Nr. 75/91 5. panta 1. punkta, ir jāievēro šādas minimālās pārdošanas cenas:
-
Partija Nr. 1
Cena 84,00 EUR/t aptuveni 1 593 tonnas
Uzglabātājs: Milloi Yiannitson Abee
Veikals: Kougioumgidou 5, GR-58100 Yannitsa - silo Nr. 4
-
Partija Nr. 2
Cena 50,00 EUR/t aptuveni 1 553 tonnas
Uzglabātājs: Milloi Yiannitson Abee
Veikals: Kougioumgidou 5, GR-58100 Yannitsa - silo Nr. 5
-
Partija Nr. 3
Cena 74,00 EUR/t aptuveni 1 044 tonnas
Uzglabātājs: Megas Alexandros Abexe
Veikals: Kougioumgidou 5, GR-58100 Yannitsa - silo Nr. 5
-
Partija Nr. 4
Cena 74,00 EUR/t aptuveni 1 571 tonna
Uzglabātājs: Milloi Yiannitson Abee
Veikals: Kougioumgidou 5, GR-58100 Yannitsa - silo Nr. 7
-
Partija Nr. 5
Cena 74,00 EUR/t aptuveni 790 tonnas
Uzglabātājs: Milloi Yiannitson Abee
Veikals: Kougioumgidou 5, GR-58100 Yannitsa - silo Nr. 8
-
Partija Nr. 6
Cena 124,00 EUR/t aptuveni 1 075 tonnas
Uzglabātājs: Milloi Yiannitson Abee
Veikals: Kougioumgidou 5, GR-58100 Yannitsa - silo Nr. 9
3. pants
1. Atkāpjoties no Regulas (EEK) Nr. 75/91 3. panta 2. punkta, piedāvājumi jāiesniedz attiecībā uz visu partiju kopumā.
2. Atkāpjoties no Regulas (EEK) Nr. 75/91 13. panta 1. punkta, piedāvājumus sagatavo, atsaucoties uz faktisko tās partijas kvalitāti, uz ko tie attiecas.
4. pants
1. Paziņojumā par uzaicinājumu uz konkursu ietver aptuvenu kvalitātes īpašību aprakstu katrai rīsu partijai pārdošanā, pamatojoties uz jaunāko analīžu rezultātiem.
2. Paziņojumā par uzaicinājumu uz konkursu ir jānorāda preces uzglabāšanas vieta un jānosaka, ka piedāvājuma iesniedzējs var veikt pārdodamo rīsu kvalitātes īpašību iepriekšēju analīzi. Piedāvājuma iesniedzējam jāveic šī analīze pirms piedāvājuma iesniegšanas, izmantojot veikalā saņemtu paraugu.
3. Preces izņemšanas brīdī izraudzītais pretendents nedrīkst apstrīdēt nelobīto rīsu kvalitāti un īpašības.
5. pants
1. Piedāvājumu iesniegšanas termiņš pirmajam daļējam konkursam ir 7. jūnijs plkst. 12.00 (pēc Atēnu laika).
2. Piedāvājumu iesniegšanas termiņš pēdējam daļējam konkursam beidzas 21. jūlijā plkst 12.00 (pēc Atēnu laika).
3. Piedāvājumi ir jāiesniedz Grieķijas intervences aģentūrā:
OPEKEPE
Acharnon Street 241
GR-10466 Athènes
Tālr.: (30-210) 212 46 86 un 212 47 88
Fakss: (30-210) 212 47 91
6. pants
Atkāpjoties no Regulas (EEK) Nr. 75/91 19. panta, Grieķijas intervences aģentūra vēlākais otrdien nākamajā nedēļā pēc pieteikumu iesniegšanas termiņa beigām elektroniski paziņo Komisijai dažādo partiju pārdotos daudzumus un to pārdošanas cenas.
7. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 26. maijā

Labels: 3
18
17